13. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 15682 της 17 Απρ./7 Μαίου 1979  (ΦΕΚ Β΄ 428) Περί ρυθμίσεως θεμάτων υπηρεσιακής καταστάσεως των εκπαιδευτικών που προσλαμβάνονται στα δημόσια σχολεία με σχέση ιδιωτικού δικαίου. Έχοντας υπόψει τις διατάξεις του άρθρ. 30 του Νόμ. 682/77, «περί Ιδιωτικών Σχολείων Γενικής Εκπαιδεύσεως και Σχολικών Οικοτροφείων», αποφασίζουμε: Πρόσληψη-Τοποθέτηση Άρθρ.1.-1.Οι ιδιωτικοί εκπαιδευτικοί που απολύονται σύμφωνα με τις διατάξεις του άρθρ. 30 παρ. 8, 9 και 10 Νόμ. 682/77, από τα Ιδιωτικά Σχολεία (Νηπιαγωγεία, Δημοτικά, Γυμνάσια Λύκεια) προσλαμβάνονται με αίτηση τους σε αντίστοιχα σχολεία της Δημοσίας Γενικής Εκπαιδεύσεως, με σχέση εργασίας ιδιωτικού δικαίου αορίστου χρόνου, για την πλήρωση υφισταμένων αναγκών. Προς τούτο καταρτίζεται σχετική σύμβαση μεταξύ αυτών και του Υπουργού Εθνικής Παιδείας και Θρησκευμάτων. 2.Οι αιτήσεις από τους ενδιαφερομένους, υποβάλλονται μέχρι 15 Οκτωβρίου εκάστου έτους. Η υπογραφή των σχετικών συμβάσεων και η τοποθέτησή τους σε εκπαιδευτικές περιφέρειες ολοκληρώνεται μέχρι τέλους Οκτωβρίου. 3.Οι απολυόμενοι κατά την παρ. 1 του παρόντος άρθρου, δεν μπορούν να κάνουν χρήση των ευεργετικών διατάξεων της παρ. 9 του άρθρ. 30 του Νόμ. 682/77 μετά την παρέλευση τριετίας από της απολύσεώς τους από το ιδιωτικό σχολείο. Οι ανωτέρω, τοποθετούνται με Υπουργική απόφαση και τίθενται στη διάθεση των αρμοδίων Επιθ/τών Δ.Ε. ή Γεν. Επιθ/τών Μ.Ε. κατά περίπτωση, οι οποίοι τους τοποθετούν σε σχολεία της περιφερείας των για να πληρώσουν υφιστάμενες ανάγκες. 5.Αποκλείεται η τοποθέτησή τους σε σχολεία των νομών Αττικής και Θεσσαλονίκης. 6.Η μετακίνηση αυτών σε άλλα σχολεία της αυτής περιφερείας ή του αυτού νόμου ή Νομαρχιακού Δ/τος, για την κάλυψη επιτακτικής υπηρεσιακής ανάγκης, ενεργείται με πράξη του οικείου Επιθ/τού Δ.Ε. ή του Γεν. Επιθ/τού Μ.Ε. κατά περίπτωση, σύμφωνα με τις διατάξεις του άρθρ. 57 του Νόμ. 309/76. 7.Οι προσλαμβανόμενοι, ανεξάρτητα από το βαθμό ή μισθολογικό κλιμάκιο που έχουν, δε μπορούν να ασκήσουν καθήκοντα Δ/ντού ή Υποδιευθυντού Σχολείου, εξαιρέσει μονοθεσίων Δημ. Σχολείων και Νηπιαγωγείων. Εξέλιξη Άρθρ.2.-1.Οι εκπαιδευτικοί οι οποίοι προσλαμβάνονται σύμφωνα με τις διατάξεις του άρθρ. 1 της  παρούσης, προάγονται όταν συμπληρώσουν, τον απαιτούμενο για τους δημοσίους εκπαιδευτικούς λειτουργούς χρόνο ευδοκίμου υπηρεσίας, στον κατεχόμενο βαθμό ή μισθολογικό κλιμάκιο. Η εξέλιξη όμως αυτών σε κάθε περίπτωση, δε μπορεί να είναι ευνοϊκότερη από την εξέλιξη των συγχρόνων τους, που έχουν διορισθεί με κανονική σειρά στο Δημόσιο. Η απονομή μισθολογικών κλιμακίων, ενεργείται από τα ίδια όργανα που ορίζονται για τους δημοσίους εκπ/κούς λειτουργούς και την ίδια διαδικασία. Οι προαγωγές ενεργούνται από το αρμόδιο Κεντρικό Υπηρεσιακό Συμβούλιο και με τους περιορισμούς της παρ. 2 του άρθρ. 34 του Νόμ. 682/77, χωρίς να απαιτείται σύνταξη πινάκων προακτέων και εκτελούνται με Υπουργική απόφαση. Οι προαγωγικές αυτές ισχύουν, από της εκδόσεώς τους και δε δημοσιεύονται στην Εφημερίδα της Κυβερνήσεως. 2.Η χορήγηση του χρονοεπιδόματος και των πάσης φύσεως επιδομάτων, ενεργείται με πράξη του Γενικού Επιθεωρητού Μ.Ε. ή του Επιθεωρητού Δ.Ε. κατά περίπτωση. 3.Για τη χορήγηση του χρονοεπιδόματος συνυπολογίζεται και η προγενέστερη υπηρεσία αυτών, σε δημόσια ή ιδιωτικά σχολεία της Γεν. Εκπ/σεως, με τις προϋποθέσεις του Νόμ. 754/78. 4.Για την προαγωγή και τη χορήγηση μισθολογικών κλιμακίων, υπολογίζεται ο χρόνος στον κατεχόμενο βαθμό ή Μ.Κ. ανεξαρτήτως αν αυτός έχει διανυθεί στην Ιδιωτική ή τη Δημοσία Εκπαίδευση. Μεταθέσεις Άρθρ.3.-1.Οι εκπαιδευτικοί, που προσλαμβάνονται σύμφωνα με τις διατάξεις της παρούσης, μπορούν, μετά τη συμπλήρωση τριετούς υπηρεσίας στην αυτή εκπ/κή περιφέρεια ή τον αυτό νομό, να μετατίθενται με αίτηση τους σε άλλους νομούς, περιλαμβανομένων και των Νομών Αττικής και Θεσσαονίκης. 2.Οι μεταθέσεις αυτών σε άλλους νομούς ή νομαρχιακά διαμερίσματα, αποφασίζονται από το Ανώτερο Κεντρικό Υπηρεσιακό Συμβούλιο Μ.Ε. (ΑΚΥΣΜΕ) ή το Ανώτερο Κεντρικό Υπηρεσιακό Συμβούλιο Δ.Ε. (ΑΚΥΣΔΕ) κατά περίπτωση και εκτελούνται με πράξη του Γεν. Γραμματέως του Υπουργείου Εθνικής Παιδείας και Θρησκευμάτων. 3.Δικαίωμα να υποβάλουν αίτηση μεταθέσεως έχουν οι ανωτέρω εκπαιδευτικοί, για μεν τους νομούς Αττικής και Θεσσαλονίκης, εφόσον συμπληρώνουν μέχρι τέλους του σχολικού έτους, κατά το οποίο ενεργούνται οι μεταθέσεις τριετή τουλάχιστο πραγματική υπηρεσία στην ίδια εκπαιδευτική περιφέρεια ή τον ίδιο νομό, για δε τους άλλους νομούς διετή τουλάχιστο πραγματική υπηρεσία. 4.Για τη συμπλήρωση της 3ετίας, ή 2ετίας, λαμβάνεται   υπόψη   και   η  τυχόν  προϋπηρεσία  στη  (Αντί για τη σελ. 556,01) Σελ.556,01(α) Τεύχος 723-Σελ.125 Προσωπικό Ιδιωτικών Εκπαιδευτηρίων 32.Ζ.β.13 δημοσία εκπαίδευση ή της διετίας ως τακτικού εκπ/κού, καθώς και ο χρόνος αποσπάσεως, εφόσον η απόσπαση δεν έγινε με αίτησή τους. 5.Κάθε εκπαιδευτικός μπορεί να ζητήσει μετάθεση μέχρι και σε 5 νομούς ή νομαρχιακά διαμέρισματα. 6.Οι επιθυμούντες μετάθεση υποβάλλουν στο Υπουργείο, δια του οικείου Επιθ/τού Δ.Ε. ή Γεν. Επιθ/τού Μ.Ε. κατά περίπτωση, σχετική αίτηση εντός του μηνός Μαρτίου. Για το σχολικό έτος 1978-79 οι σχετικές αιτήσεις θα υποβληθούν μέχρι 10 Μαίου 1979. 7.Οι αρμόδιοι Επιθ/τές ή Γεν. Επιθ/τές, ελέγχουν τα συνημμένα δικαιολογητικά από απόψεως συνδρομής των νομίμων προϋποθέσεων και τις υποβάλλουν μαζί με φύλλο μητρώου και ποιότητας μέσα στο πρώτο 15/θήμερο του μηνός Απριλίου, στις Δ/νσεις Προσωπικού Δημοτικής ή Μέσης Εκπ/σεως, οι οποίες διαβιβάζουν όλα τα σχετικά στα Ανώτερα Κεντρικά Υπηρεσιακά Συμβούλια Δημοτικής ή Μέσης Εκπ/σεως (ΑΚΥΣΔΕ-ΑΚΥΣΜΕ). 8.Ο αριθμός των μεταθετέων σε κάθε νομό ή νομαρχιακό διαμέρισμα εξαρτάται από την αναλογία, η οποία προκύπτει από τον αριθμό των υπαρχουσών κενών ή κενωθησομένων θέσεων και των αιτήσεων που θα υποβληθούν από τους μόνιμους εκπ/κούς λειτουργούς και τους εκπ/κούς με σχέση εργασίας ιδιωτικού δικαίου. 9.Οι μετατιθέμενοι τίθενται από τα ΠΥΣΔΕ ή ΠΥΣΜΕ, στα οποία μετατίθενται, στη διάθεση των Επιθ/τών Δ.Ε. ή Γεν. Επιθ/τών Μ.Ε. της περιφερείας των, για να τοποθετηθούν από αυτούς σε σχολεία για να καλύψουν υπηρεσιακές ανάγκες. Η κατανομή των μετατιθεμένων στις εκπαιδευτικές περιφέρειες, ενεργείται ισομερώς, αναλόγως των αναγκών της υπηρεσίας. Κριτήρια Μεταθέσεων Άρθρ.4.-1.Κριτήρια για τις μεταθέσεις, κατά το άρθρ. 3 του παρόντος, ορίζονται : η αρχαιότητα η ευδοκιμότητα και οι οικογενειακοί λόγοι, αποτιμώμενοι σε μονάδες. 2.Για τον προσδιορισμό της αρχαιότητας λαμβάνεται υπόψη ο συνολικός χρόνος πραγματικής εκπαιδευτικής υπηρεσίας, στη δημοσία και ιδιωτική εκπαίδευση, μέχρι λήξεως του σχολικού έτους, κατά το οποίο γίνονται οι μεταθέσεις, υπολογιζομένης μιας μονάδας για κάθε έτος υπηρεσίας. 3.Για τον προσδιορισμό της ευδοκιμότητας, λαμβάνεται υπόψη ο μέσος όρος του γενικού βαθμού των εκθέσεων της τελευταίας 3ετίας, υπολογιζομένης μιας μονάδας, για κάθε βαθμό ευδοκιμότητας. Σελ.556,02(α) Τεύχος 723-Σελ.126 4.Ως οικογενειακοί λόγοι λαμβάνονται υπόψη: η συνυπηρέτηση με σύζυγο Δημόσιο υπάλληλο ή στρατιωτικό, ή υπάλληλο Ν.Π.Δ.Δ., ή ιδιωτικό εκπαιδευτικό, αποτιμώμενη σε 5 μονάδες ή η συνυπηρέτηση με σύζυγο υπάλληλο Μ.Π.Ι.Α. οργανισμών κ.τ.λ. αποτιμωμένη σε 3 μονάδες. Στις περιπτώσεις αυτές όταν υπάρχουν και τέκνα προσχολικής ή σχολικής ηλικίας, οι μονάδες αυξάνονται κατά 2, ή τέκνα ηλικίας μέχρι 25 ετών που φοιτούν σε ανώτερη ή ανώτατη Σχολή, η οποία λειτουργεί στην ίδια πόλη όπου επιδιώκεται η μετάθεση, οπότε οι μονάδες αυξάνονται κατά 5. 5.Ο αριθμός που προκύπτει από την πρόσθεση των ανωτέρω μονάδων, κατά περίπτωση, αποτελεί το γενικό βαθμό κάθε εκπαιδευτικού. Εκπαιδευτικός που συγκεντρώνει το μεγαλύτερο γενικό βαθμό, προτιμάται κατά τις μεταθέσεις. 6.Σε περίπτωση ισοβαθμίας, προτιμάται ο αρχαιότερος στην υπηρεσία. Υπηρεσιακά και Πειθαρχικά Συμβούλια Άρθρ.5.-Αρμόδια Υπηρεσιακά και Πειθαρχικά Συμβούλια, για τους εκπαιδευτικούς που υπηρετούν με σχέση εργασίας ιδιωτικού δικαίου, είναι τα αντίστοιχα Συμβούλια, τα οποία ορίζονται από το Π.Δ. 15/77, για τους δημοσίους εκπαιδευτικούς λειτουργούς της Γενικής Εκπαιδεύσεως. Άρθρ.6.-Η αριθ. 113381/3.10.1977 Υπουργική απόφαση (ΦΕΚ 980/7.10.1977 τ.Β΄) καταργείται. Η απόφαση αυτή να δημοσιευθεί στην Εφημερίδα της Κυβερνήσεως. 32.Ζ.β.13 Προσωπικό Ιδιωτικών Εκπαιδευτηρίων